lv en lv en lv lv lv pt hbs_lat lv lv lv lv fr eo eo lv pt it hbs_lat lv hbs_lat lv sl es lv fi es lv en lv lv lv lv hbs_lat lv hbs_lat lv lt hbs_lat nn lv lv id pt lv ceb lv lv fi hbs_lat hbs_lat lt fi lv cs pl ceb en lv lv hbs_lat lv lv sv sl lv id lv sl es lv hbs_lat lv lv sv fi fr en lv lv pt hbs_lat lv lv lv lv lv lv en lv lv lv lv lv lv lv lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lt lv lv lv lv lv it lt lv lv lv lv it pt it lv lv lv lv lt id en pt lv lv es en en lv lv eo lv lv fi lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv sl lv ceb lv lv lv id lv lv lv lv lv lv lv sv lv lv hbs_lat lt lv lv lv lv lv lv eo lv lv lv
Nepālas Himalaju Ekspedīcija: Jomsom “tējas namiņu” treks – Adventures.lv
Tags: džungļiekspedīcijasfestivālikalnilaivošananacionālie parkipārgājienisavvaļas dzīvniekitempļi un svētvietasupesvietējie iedzīvotāji
Pirmais ekspedīcijas posms ir vairāk kā 100 km garais Jomsom trek, kura laikā mums jānoiet no Nayapool līdz Muktinath, vienlaicīgi pakāpjoties par 4800 augstuma metriem un nonākot Tibetas augstkalnu valstībā. Tālāk pa Trisuli upi mēs laivojam uz dienvidiem – uz Indijas pierobežā esošajiem Čitvanas džungļiemi. Bet labāk visu pēc kārtas…
Nu re, te nu mēs visi esam: Kaspars, mūsu nesējs, Vita, Diāna, Vitālijs…
Otrā diena Nepālā iesākās daudzsološi. Mēs lidosim ar lidmašīnu tā vietā, lai kratītos 8 stundas pāri kalniem ar autobusu. Skrejceļa malā milzīgs pūlis. Kādas trīs stundas pēc paredzētā izlidošanas laika pēkšņi izdzirdam pieminam savu reisu. Tas izrādās saistībā ar porciju rīsu, ko uzsauc Gurkha Air kā kompensāciju par nelielo aizkavēšanos. Pēc stundas jau esam lidmašīnā – maziņā, kādiem padsmit pasažieriem. Pilots saslēdz visus slēdžus, kaut kas noklikšķ, bet motors nepalaižas. Šis nospļaujas un sāk grabināties ap motoru. Tad pieved degvielu. Pēc stundas jau pārlidojam kādu 100 metru augstumā pirmajai kalnu pārejai.
Mūsu taka sāksies kādus 50 kilometrus no Pokharas. Nosprieţam, ka tas kā reiz būtu viena neliela taksometra reisa vērts. Lai taupītu līdzekļus, protams, braucam visi vienā taksī. Nekas lēts jau nu nav – mūsu naudā veseli 5 lati. Kalnu pārejā tiekam bez problēmām, bet nesoties lejā pa straujajiem serpantīniem gadās ķibele….
…. mūsu taksim nolūzt priekšējais ritenis Te Vitālijs tāds domīgs aplūko skādi. Šoferītis gan ir korekts – noķer mums citu taksi un vēl sadala ar to mūsu samaksātās rūpijas.
Pirmais vakars uz takas. Ēdam. Tā ir viena no Nepālas trekinga raksturīgākajām pazīmēm – daudz ēst, pat ļoti daudz ēst.
Ieleju šaurākajās vietās vai pie tiltiem ir policijas posteņi. Kārtībai jābūt, par atļaujām te pastaigāties jāmaksā.
Un Himalaju daba jāsaudzē. Kā vēstīja šis milzu plakāts checkpost ierēdnim tieši virs galvas:
1. tu dodies vismaz 20 metrus no upes,
2. izroc 45 cm dziļu bedrīti,
3. tur atstāj savu s-du un
Pa vienīgo ielejas taku vienlīdz mundri soļo kā jauns, tā vecs.
Ļoti dizainīgi ir kukurūzas uzstādījumi.
Pirmā diena kalnos nav labākā dažādu rekordu uzstādīšanai, bet mēs to paveicām! +1725 augstuma metri vienā dienā – neviens no mums neatminējās ko tādu iepriekš darījis….nu vismaz kājām ne.
Līdz ar mums to pašu ceļu mēro vistas. Pašlaik par to vēl negribas domāt, bet, kad sēdēsim pie kopgalda kārtējā viesnīciņā, varbūt atkal gribēsies satikties
Viesnīcas. Parasti sākam tās lūkoties ap pieciem – īsi pirms tumsas. Svarīgs izvēloties viesnīciņu ir viss: vai tajā ir hot shower (duša, vārdam hot gan izrādījās dažādas nozīmes, piem ūdens nāk tieši no krāsns kurtuves un ir gana labs tējai, bet aukstā ūdens krāna vispār nav, kā tas bija šajā naktsvietā, jeb arī ūdens pa dienu uz jumta sasilis melnā mucā un tuvinājies Latvijas ezeru temperatūrai, kā tas būs rīt), vai ir elektrība, bet vissvarīgākais – vai ir laba virtuve.
Hilton nosaukums gan te nenozīmē, ka varēs gulēt bez cepures.
Agri, ļoti agri Gorepani ciemats atdzīvojas. Tuvējā kalna virzienā aizvijas tāda kā jāņtārpiņu parāde.
Poon Hill pirms saullēkta katru rītu pulcējas vairāk kā simts trekingotāju, lai vērotu, kā pirmajos saules staros no tumsas iznirst Himalaju astoņtūkstošnieki
Sēžam un veramies mūsu tālākajā maršrutā: pa kreisi Daulagiri, pa labi Anapurnas masīvs un Nilgiri siena, Kali Gandaki ieleja, kas ir tieši zem mums, skaitās pasaules dziļākā ieleja, tālumā Tibeta un Ķīna
Labi redzama arī Anapurna un svētais kalns Machhapuchhre
Nu protams, tieši tas ir vajadzīgs pēc kārtējā stundas gājiena. Grafiku, kur vien iespējams, ievērojam punktuāli – kā hronometrā parādās 59:00, sākam lūkoties pēc tējas namiņa.
Lemon tee big pot, two Cola, one Orange Fanta…tādā vai citādā kombinācijā šie šķidrumi ik pēc stundas kompensē zaudēto mitrumu un enerģiju
Dienas vidū tam obligāti pievienojas Tomato soup – tomātu zupa te ir unikāls un neatkārtojams paēdiens, kam katrā vietā ir cita garša un krāsa (no kečupa sarkanas līdz miltu baltai)
Bargā instrukcija par bedrīšu rakšanu nav jāpilda, jo katram solīdam restorāniņam ir arī pieklājīgas labierīcības
Esam nolaidušies zemāk ielejā. Mitros rododendru mežus nomaina apdzīvotas teritorijas un iekoptas zemes.
Bērni. Labi runā angliski. Parasti vispirms ir “photo”, tad seko “sweets, pen…”, bet citreiz tas seko bez visa foto
Tiltiņi. Tas ir īpašs stāsts. Neviens nezin, kad tie ir celti un cik tie var izturēt. Ja kāds dēlītis arī ir izpuvis, caurums parasti ir noslēpts ar plakanu akmeni, lai tajā neieķertos aitu kājas.
Tatopani karstie avoti – laba vietiņa kur atveldzēties pēc šodienas astoņu stundu gājiena. Blakus mutuļo Kali Gandaki.
Un protams čurkstošās čuguna panniņas, pāris pudelītes San Miguel vai Tuborg, kafija un kūkas.
Daudzās karavānas apliecina, ka esam uz pareizā ceļa – Kali Gandaki karavānu ceļš ir viens no senākajiem tirdzniecības ceļiem starp Tibetu un Indiju.
Aiz Rupse Chhahara sākas dziļš kanjons
un mēs brīnāmies, kā karavānas iziet šo vietu bez zaudējumiem. Bet varbūt….
Šodienas pēdējais tiltiņš jau pa gabalu sāk rosināt fantāziju. Mierinām sevi ar domu, ka katru dienu to šķērso simtiem zirgu un aitu.
Nākamais rīts (pag, kāda tad šodien diena?) atkal sākas ar strauju kāpienu.
Tad Kali Gandaki ieleja pēkšņi kļūst plašāka, paveras brīnišķīgi skati uz Anapurnu un Daulagiri, kas visu laiku mums ir bijuði te pat virs galvas
No šīs vietas var sākt just slavenos vējus, kuri jau no 10 rītā liedz jebkādu avio satiksmi ielejā.
Tukuče. Kādreiz nozīmīgs tirgošanās centrs, kur Tibetas prece tika mainīta pret Eiropas lietām. Tagad ievērojama ar savu brendija brūzi. Tiesa, nepalika skaidrs, kāpēc dažām pudelītēm etiķete bija rūtiņu burtnīcas lapa, uz kuras ar zilu pildspalvu bērnišķīgā rokrakstā uzvilkts “APPLE BRANDY”
Es jau teicu par tiem vējiem. Uz pēcpusdienu kļūst gluži neomulīgi.
Augstkalnu tuksnesis. Te vienā, te otrā vietā savērpjas smilšu virpuļi.
Gluži priecīgi esam, kad uz kādas klints pamanām baltu stupu. Īsi pirms tumsas esam patvērumā – Marfa ir viens no lielākajiem un skaistākajiem ciemiem mūsu ceļā.
Nudien siekalas saskrien mutē pēc trakā gājiena, veroties Marfas logos sakārtajās desās!
Ðodien Kali Gandaki vēl tuksnešaināka. Agri no rīta uz Džomsomas lidostu pārlido strīpā kādas 5 lidmašīnas, un steigšus, pirms vēju atsākšanās, lido atpakaļ
Jebkurš zaļums ir pilnībā izzudis. Te upes ielejā var nejauši atrast fosilijas – melnus oļus ar pārakmeņotiem gliemežvākiem, kas veidojušās 130 miljonus gadu atpakaļ (!)
Kagbeni ieliņas – vesels labirints ar vairākām stupām un lūgšanu dzirnaviņām. Tas ir bijis nozīmīgs punkts karavānu ceļā uz Tibetu
Kagbeni pilsētiņu pret gariem sargā vīrišķais un sievišķais tēls. Tie veidoti pie pilsētiņas vārtiem vēl pirms 11 gadsimtā te ienācis budisms. Šaubu nav, šis ir vīrišķais.…
Vējainās ielejas bērni. Visi puņķaini, visi prasa saldumus.
Šodien ir pienācis laiks mūsu augstākajam atklājumam. Mēs nogriežamies no Kali Gandaki ielejas un dodamies augstu kalnos, kur slēpjas vieni no nozīmīgākajiem budistu un hinduistu tempļiem.
Tā kā esam Mustangas apgabalā, tad mūsu pavadoņi šodien ir slavenie mustangas zirgi.
Ceļā uz tempļiem. Labi redzams Daulagiri masīvs. Esam gandrīz 4 km augstumā.
Četrās stundās esam pie Jwala Mai tempļa, kur gompā deg mūžīgā uguns, dabas gāzei izplūstot te pat no kalna. Uz šejieni bagāti Indijas svētceļnieki lidojot ar saviem helikopteriem.
Te pat blakus otrs – Višnas templis, kur 108 vara krāni, pa kuriem plūst svētais ūdens, un milzum daudz lūgšanu karodziņu.
Bet lejāk uz Ranipauvas galvenās ielas pilnā sparā rit laicīgā dzīve – tiek austas slavenās tibetiešu šalles.
Viens no skaistākajiem skatiem, ko esmu savā dzīvē baudījis! Pilnīgi pabeigta kompozīcija. Uz klinšu radzes 3200 m augstumā uztupies Kingaras ciemats
Liela stupa norāda ceļu uz templi,
kur mums tiek dota iespēja pat pašķirstīt svētos rakstus
un no gompas jumta izpētīt tālāko ceļu.
Liekas, caurvējš Kali Gandaki ielejā nedaudz rimies. Mums ir cerības rīt no rīta lidot. Metam atvadu skatus uz Tibetas pusi
Dţomsomas lidostas skrejceďđ beidzas ar stāvu klinšu krauju. Tā nu, neko nepadarīsi, mūsu padsmitvietīgais Jet Air jau ir gaisā.
Izlidojam starp Anapurnu un Daulagiri. Grūti ticēt, ka logā redzamā Daulagiri virsotne ir vēl kādus 4 kilometrus virs mums.
Un metamies atgūt enerģiju Pokharas augļu oāzēs.
Himalaju grēda ietinas vakara dūmakā
Bet agrā rītā mēs jau esam uz trokšņainā lielceļa. Kara smagā mašīna ir vesels mākslas darbs
Lielceļa malā norit dzīva (dažkārt pārāk dzīva) tirdzniecība. Līdzko mūsu mašīna apstājas, logi aplīp ar augļu pārdevējiem un naudas lūdzējiem.
Bet ne jau tādēļ..
nākamo ceļa posmu veicam laivā. Tas saucas raftings. Mūsu laivā vēl divi indieši un pati laivas komanda – kapteinis un matrozis. Sākumā apgūstam saliedētu darbību komandu fast forward, left forward, stop, backward u.t.t. atskanēšanas gadījumā
Ne mirkli nenožēloju, ka atļāvu man atņemt visu fototehniku. Pasēdiet istabas vidū un paveraties uz griestu malu! Tas ir apmēram tas pats, kas atrasties Trisuli upē starp diviem stāvviļņiem. Laiku pa laikam attapāmies sakrituši laivas vidū (un labi ka vidū)
Lai izžāvētu pilnīgi slapjo mantību, braucam uz dienvidiem.
Aizvien jūtamāka kļūst Indijas tuvošanās
Vakara miglā mūs izsēdina no mūsu džipa Narajani upes krastā. Tur pāri uz salas mums esot rezervēta apmetne un kaut kur jābūt arī laiviniekam.
Neomulīgo klusumu drīz pārtrauc laivinieka kārts šļaksti. Kārtējo reizi pārliecināmies, ka, ja pirms nedēļas Katmandu vienojāmies, ka kāds mūs gaidīs Narajani upes krastā ar laivu apmēram pēc tik un tik dienām, tad viņs tur apmēram šai laikā noteikti gaidīs.
Apkārt valdošās skaņas ir vienkārši fantastiskas. Čitvanas džungļi. Runā, ka upē dzīvojot zaļi, smaidīgi radījumi. Vitai rokā visu laiku akmens. Tuvāk ar upes iemītniekiem iepazīsimies rīt gaismā.
Agri no rīta dodamies ziloņu izjādē. Upē tiek iedzīti pirmie aplenktie degunradţi.
Čitvanas parkā dzīvo ap 400 Indijas degunradži. No skata miermīlīgais dzīvnieks skaitās viens no bīstamākajiem uzbrucējiem, kas īsās distancēs uzņem līdz 70 km/ stundā lielu ātrumu. Mūsu gids stāsta, ka uzbrukuma gadījumā ir jāsastingst un pēdējā brīdī jāpalec malā. Vislabāk, ja aiz muguras esot kāds koks.
Dienas vidū dodamies izbraucienā ar laivu. Tas tur krastā nav nekāds baļķis! Gangas krokodīli atšķiras no Āfrikas brāļiem ar garu, šauru purnu. Tie ir līdz 7 m gari, bet ēd pārsvarā tikai zivis un vardes.
Daudz ciešāk iznāk iepazīties ar dēlēm. Apbrīnojami lunkanas, tās atrod spraudziņas arī rupjākā audumā un zeķēs.
Čitvanas parkā var novaktēt arī tīģeri, bet tas prasa nakšņošanu slēpnī tradicionālajās tīģeru dzeršanas vietās. Katru gadu te negadījumos aizejot bojā vidēji 5 cilvēki.
Bharatpura ne ar ko neatšķiroties no tipiskas Indijas pilsētas, apgalvo Vitālijs, kam ir bijusi iespēja salīdzināt. Šī te ir galvenā iela.
Pa atkritumu čupām rakņājas svētā govs. Šie dzīvnieki ir pilnīgi brīvi un neaizskarami.
Pa ceļam īpaši patika šī viesnīciņa.
Esam mājās! Viens no Katmandu dzīvīgajiem laukumiņiem.
Baložu templis Durbara laukumā.
Uz ielām daudz lūgšanu vietu
Tempļu tuvumā vienmēr uzturas interesanti cilvēki – jogas, askēti, svētceļnieki
Suņi. Tikai guļ. Mēs neredzējām nevienu niknu vai rejošu suni.
Katmandu ir vairākas ievērojamas budistu stupas. Šīs garās trepes ved uz Pērtiķu templi
pāri visai pilsētai raugās visu redzošās Budas acis
Tā ir gaļas pārdotuvīte. Tie melnie punktiņi nebūt nav putekļi uz filmiņas. Tās ir mušas.
Bet, kad apkārt kūsā Thamela dzīve un simtiem restorāniņu aicina nobaudīt visas pasaules ēdienus, neviens vairs nedomā, kur tiem varētu būt iepirkta gaļa.
Nākamajā dienā apmeklējam Katmandu miljons cilvēku megapolisē ietilpstošo Patanu. Tā arī ir tempļu pilsēta.
Lai gan te savijušās visdažādākās ticības…
Bērni teicami apguvuši tirgošanās mākslu. Šī meitenīte bez mitas atkārto: very cheap, what is your last price?
Bet mēs dodamies mūsu pēdējā šī brauciena misijā –
pie Ulda Baloţa, budistu skolotâja, kurš jau vairāk kā 20 gadus dzīvo Katmandu
Uldis izrāda savu jauno vīraku ražotni, kuras produkcija, ticiet man, ir ar fantastisku aromātu. Izejvielas tiekot rūpīgi atlasītas Tibetas rododendru audzēs.
Vairāk par to un par iespējām doties svētceļojumā uz Nepālu varat skatīt Dharmatours lapā
Ir sestdienas vakars un ap Budas stupu neskaitāmus lokus met dziedošu mūku grupas ar svecītēm rokās.
Paldies! Kaspars un pārējie
Tags: džungļiekspedīcijasfestivālikalnilaivošananacionālie parkipārgājienisavvaļas dzīvniekitempļi un svētvietasupesvietējie iedzīvotāji
AAE Amata Amerikas Andora Argentīna ASV Austrija Baltija Bolīvija Bulgārija Cabo Verde Eiropa Francija Grenlande Grieķija Gruzija Holande Horvātija Igaunija Indonēzija Islande Itālija Kambodža Kipra Kirgizstāna Kontinenti un valstis Krievija Kuba Laosa Latvija Lielbritānija Lietuva Malaizija Maldīvu salas Maroka Melnkalne Mjanma (Birma) Namībija Nepāla Norvēģija Peru Polija Slovākija Somija Spānija Taizeme Tanzānija Tibeta Top ceļojumi Tunisija Turcija Ukraina Uncategorized Uzbekistāna Vjetnama Vācija Zambija Zimbabve Zviedrija Āfrika Āzija Čīle Ēģipte Ķīna Šveice
1001 jūdze Kubā (3)
1001 jūdze Turcijā (3)
Āfrikas Kilimandžaro un safari (9)
ASV Nacionālo Parku (10)
Bolīvijas Starp debesīm un zemi (6)
Burājam Grieķu Kiklādēs (4)
Cabo Verde sailing (4)
alas alpīnisms arhitektūras brīnumi armijas bunkuri atrakcijas burāšana dabas brīnumi džungļi ekspedīcijas festivāli ielu tirgi jūra kalni kalnu slēpošana kanjonings karavānas klinšu kāpšana laivošana lidošana metropoles nacionālie parki neparastas tradīcijas niršana piedzīvojumu sacensības pārgājieni safari savanna savvaļas dzīvnieki slēpju pārgājieni sērfošana tempļi un svētvietas tradicionālās rūpalas tuksneši UNESCO upes velobraucieni vietējie iedzīvotāji vulkāni vēsturiskas vietas
Patagonija 2: leģendārie transkontinentālie ceļi Ruta 40 un Carretera Austral
Patagonija 1: Čīles vulkāni, lietus meži un karstie avoti
Laivošana pa Soomaa applūdušajām pļavām
Pa Toskānas skaistākajiem vīna ceļiem 3: Arezzo – Chianti – Florence – Pisa
Pa Toskānas skaistākajiem vīna ceļiem 2: Cortona – Montepulciano – Monticchiello – Bagni di San Filippo – Pienza – Montalcino
Pa Toskānas skaistākajiem vīna ceļiem 1: Volterra – San Gimignano – Sjēna
Mežonīgi skaistā Islande: lielais ziemeļu un vidienes aplis
Liepāja ar velo – fiz-kulturāli gastronomisko baudu cienītājiem:)
Sēlija – Latvijas piektais, vismazāk zināmais novads. Jaunjelgava un tās apkārtne.
Ūdens līmenis Amatā u.c. upēs. Līmeņa prognoze. Amatas braucienu video.
Kipras visu laiku klusākā vasara
Skotijas skaistākais daudzdienu pārgājiens – West Highland Way
Ar kajaku pa Maldīvu salu atoliem
Skaistākās vietas, ko apmeklēt Dienviditālijā
Sentiero degli Dei – gleznaina taka augstu virs Tirēnu jūras
Brīnumjaukās Pelestrīnas salas noskaņas pie Venēcijas
Horvātijas un Melnkalnes brīnišķīgā piekraste pie Dubrovnikas
Sāmsalā maijā zied visi meži
Igaunija / Latvija / Top ceļojumi
Braucam lūkoties bijušo Latvijas teritoriju – Roņu salu
Itālija / Top ceļojumi
Sentiero degli Dei – gleznaina taka augstu virs Tirēnu jūras
Latvija / Top ceļojumi
Atklājam Dubnu – Latgales mazo HES karalieni
Lietuva / Top ceļojumi
Kuršu kāpas – Lietuvas dabas brīnums
Kipra / Top ceļojumi
Kipras visu laiku klusākā vasara
Latvija / Top ceļojumi
Tebra – jauka, pirmatnēja Kurzemes upe, par kuru līdz šim neko nebijām dzirdējuši
Slovākija / Top ceļojumi
Augstie Tatri – tas ir pa īstam!
Mjanma (Birma) / Top ceļojumi
Pirmie iespaidi, ierodoties noslēpumainajā Mjanmā
Melnās jūras piekrastē pie Batumi
Marokas avantūra: Sahāras tuksnesī
Sēlija – Latvijas piektais, vismazāk zināmais novads. Jaunjelgava un tās apkārtne.
Inles ezera peldošie dārzi un jautro stūpu mežs, Mjanma
VX Kurzeme’03 piedzīvojumu sacīkstes Ezeres apkārtnē
Pa Toskānas skaistākajiem vīna ceļiem 3: Arezzo – Chianti – Florence – Pisa
Meklējot pirmatnību Laosas ziemeļu džungļos 2
UN TE VĒL CITI STĀSTI PAR LĪDZĪGĀM AKTIVITĀTĒM
Vjetnamas Dragona ceļa Ekspedīcija
Āfrikas Kilimandžaro un safari Ekspedīcija
Pa Toskānas skaistākajiem vīna ceļiem 2: Cortona – Montepulciano – Monticchiello – Bagni di San Filippo – Pienza – Montalcino
1000 un 1 jūdze Turcijā
Patagonija 2: leģendārie transkontinentālie ceļi Ruta 40 un Carretera Austral
alas alpīnisms arhitektūras brīnumi armijas bunkuri atrakcijas burāšana dabas brīnumi džungļi ekspedīcijas festivāli ielu tirgi jūra kalni kalnu slēpošana kanjonings karavānas klinšu kāpšana laivošana lidošana metropoles nacionālie parki neparastas tradīcijas niršana piedzīvojumu sacensības pārgājieni safari savanna savvaļas dzīvnieki slēpju pārgājieni sērfošana tempļi un svētvietas tradicionālās rūpalas tuksneši UNESCO upes velobraucieni vietējie iedzīvotāji vulkāni vēsturiskas vietas
AAE Amata Amerikas Andora Argentīna ASV Austrija Baltija Bolīvija Bulgārija Cabo Verde Eiropa Francija Grenlande Grieķija Gruzija Holande Horvātija Igaunija Indonēzija Islande Itālija Kambodža Kipra Kirgizstāna Kontinenti un valstis Krievija Kuba Laosa Latvija Lielbritānija Lietuva Malaizija Maldīvu salas Maroka Melnkalne Mjanma (Birma) Namībija Nepāla Norvēģija Peru Polija Slovākija Somija Spānija Taizeme Tanzānija Tibeta Top ceļojumi Tunisija Turcija Ukraina Uncategorized Uzbekistāna Vjetnama Vācija Zambija Zimbabve Zviedrija Āfrika Āzija Čīle Ēģipte Ķīna Šveice
4x4 Gruzijā 4x4 Namibia 1001 jūdze Kubā 1001 jūdze Turcijā Apkārt Sicīlijai ASV Nacionālo Parku Bolīvijas Starp debesīm un zemi Burājam Grieķu Kiklādēs Cabo Verde sailing Grenlandes Hawaii Indonēzijas Vulkānu Kanāriju salas Laosas-Kambodžas Lielā Ķīnas Marokas avantūra Mjanmas (Birmas) Nepālas Himalaju Pamira Patagonijas Peru Inku Ceļa- Amazones Sahāras Tibetas Vjetnamas Dragona ceļa Āfrikas Kilimandžaro un safari